વ્યારા તાલુકાના ડોલારા ગામના ડુંગરી ફળિયામાં રહેતા રમણભાઇ ઓકરાભાઇ ગામીત (ઉં. વ. ૫૬)ના દામ્પત્યજીવન દરમિયાન કોઇ સંતાન ન હોવાથી પતિ-પત્ની બે જ પોતાના કાચા ઘરમાં રહી ખેતમજૂરી કરી જીવનનિર્વાહ ચલાવતા હતા, પરંતુ ગત્વર્ષે પત્નીનું પણ નિધન થવાથી રમણભાઇ ગામીત પોતાના ઘરમાં એકલવાયું જીવન જીવતા હતા, કોઇપણ જગ્યાએ મજૂરીકામ કરી પોતાનું પેટિયું રળતા આધેડ પાસેથી ગત્રોજ અચાનક એકમાત્ર આધાર ગણાતું કાચું ઘર પણ છીનવાઇ જવાથી દયનીય સ્થિતિમાં મુકાયા છે.